שושי כחלון-כידור

שוש (שושי) כחלון-כידור (נולדה ב-4 באוגוסט 1965) היא ראש עיריית כפר יונה וסגן אלוף במילואים. שימשה מפקדת הגדוד הראשונה בצה"ל וסגנית מפקד "מגל".

ביוגרפיה 
כחלון-כידור גדלה בשכונת מורשה ברמת השרון, במשפחה בת תשעה ילדים. התגייסה לצה"ל בשנת 1984. בין היתר, שימשה כמפקדת בסיס הטירוניות במחנה 80, מפקדת בית הספר לקצינות בבה"ד 12 וסגנית מפקד מערך בסיסי הטירונות הכלל צה"ליים (מגל).

עם קבלת ההחלטה על שילוב גברים ונשים בקורס הכשרה לקצונה, הייתה למפקדת הגדוד הראשונה בצה"ל בהכשרת הקצונה.

השתחררה מצה"ל בשנת 2009 בדרגת סגן-אלוף.

לכחלון-כידור תואר ראשון בלימודי המזרח התיכון וארץ ישראל מאוניברסיטת חיפה.

פוליטיקה מקומית
כחלון-כידור התמודדה לראשות המועצה המקומית כפר יונה בבחירות בשנת 2013. היא קיבלה כ-28% מהקולות והפסידה לראש המועצה הקודם, אפי דרעי. כיהנה בתפקיד ראש האופוזיציה במועצה.

בשנת 2018 התמודדה בשנית לראשות העיר כפר יונה וניצחה את דרעי, אשר כיהן בתפקיד ראש העיר במשך 41, שנים ברוב של כ-47% לעומת 36% שאותם קיבל דרעי.

כחלון-כידור נשואה למוטי כידור ואם לשתי בנות.

קישורים חיצוניים 
 

נשים בצה"ל
קצינות צה"ל בדרגת סגן-אלוף
ראשי עיריית כפר יונה
בוגרות אוניברסיטת חיפה
בוגרי אוניברסיטת חיפה
נשים בראשות עיריות בישראל
ישראליות שנולדו ב-1965
ישראלים שנולדו ב-1965